Korduma kippuvad küsimused – miks mulle D.A.S. ?
“Kas mul on vaja õigusabikulude kindlustust, kui mul on liikluskindlustus?
Eestis kehtib autoomanikele kohustuslik liikluskindlustus, mis on vajalik selleks, et korvata Sinu poolt põhjustatud liiklusõnnetuses tekkinud vastaspoole kahjud.
D.A.S. ülesanne seevastu on olla Sulle abiks kahju väljanõudmisel juhul, kui oled ise kannatanu. Esiteks tasub D.A.S advokaadikulud, sest selliste juhtumite korral on ilma kogenud advokaadita väike võimalus midagi saavutada. Lisaks katab õigusabikulude kindlustus ka tunnistajate, ekspertide ja kohtukulud.
“Kas mul on vaja õigusabikulude kindlustust, kui mul on kaskokindlustus?
Kaskokindlustus ja õigusabikulude kindlustus täiendavad üksteist.
Kaskokindlustus hõlmab ainult sõidukit, kindlustades selle kadumise, hävimise ja muud võimalikud kahjud. Kasko ei hüvita selliseid olulisi kulusid nagu auto väärtuse vähenemine avarii tõttu või hoopis kasutamiskõlbmatuks muutumine. Sõiduki remontimise ajal lisanduvad Sulle rendiauto kulud, halvemal juhul pead töölt mõneks ajaks eemale jääma ning seetõttu võib väheneda palk. Kui Sina või mõni Su pereliige on õnnetuses ka kannatada saanud, tuleb tasuda ka raviarved. Neid kõiki aitab vastaspoolelt välja nõuda D.A.S.
Teiseks ei kata kaskokindlustus kriminaal- või väärteomenetluses advokaadile tehtavaid kulutusi.
Kolmandaks seisab D.A.S. Sinu õiguse eest ka vaidlustest kaskokindlustuse endaga. Juhul, kui kindlustusandja leiab, et oled tekkinud olukorras ise süüdi, võib kindlustusselts hüvitise maksmisest keelduda, põhjendades seda näiteks Sinu hooletu käitumisega.
Siinkohal lähevad kindlustusandja ja –võtja arvamused hooletusest enamasti lahku. Vastaspoolte juriidilistes vaidlustes kuni kohtuni välja on D.A.S. – ist kui kulude vaidlusega kaasnevate õigusabikulude korvajast ning nõustajast abi.
“Kas mul on vaja õigusabikulude kindlustust, kui ma sõidan mõistlikult?”
Oleks selliseid autojuhte rohkem!
Paraku on liikluses palju neid, kes ei arvesta teiste juhtidega. Tagajärjeks on olukorrad, kus mõtlete, et seekord läks veel õnneks. Lisaks tõuseb autode ja juhtide arv, stress kasvab ja oht avariisse sattuda muutub aina suuremaks. Tänaval liigeldes ainult õnnele ja heale reaktsioonikiirusele loota oleks liiga kergekäeline.
D.A.S. hoolitseb selle eest, et Sa ei peaks mõne hooletu juhi pärast liiklusõnnetusse sattudes Sulle tekitatud kahju oma rahakotist maksma, vaid aitab kahju välja nõuda süüdlaselt.
Ära unusta ka seda, et liiklusõnnetus on siinkohal ainult üks paljudest näidetest, kus D.A.S. Sinu õiguste eest hea seisab. D.A.S. kaitseb nii Sind kui Sinu abikaasat ja lapsi valdava enamuse eraelus tekkivates vaidlustes.
“Kas mul on õigusabikulude kindlustust vaja, kui mul ei ole autot?”
Õigusabikulude kindlustus ei ole mõeldud ainult autojuhtidele, vaid me pakume erinevaid pakette ka teist laadi juhtumiteks. Paketid Standard ja Pluss rakenduvad näiteks üürivaidlustel, vaidlustel tööandjaga, jalakäijate ja jalgratturitega juhtuvate õnnetuste kahjumenetlustel, ostu-müügi- või kindlustuslepingutest tulenevatel vaidlustel.
“Kas mul on D.A.S.-ist ka siis kasu, kui mu vastaspool on samuti D.A.S.-is kindlustatud?”
Jah, ka sellisel juhul on tagatud, et Sinu huvid saavad esindatud. Iga D.A.S. -i klient saab ise valida advokaadi, kes tema õigusi kaitseb. Nõnda on huvide konflikt välistatud. D.A.S. -i kliendina on Sul igal juhul see eelis, et D.A.S. maksab kinni advokaadi- ja kohtukulud.
“Kas mul on vaja õigusabikulude kindlustust, kui mul on rahaga kitsas käes?”
Sellisel juhul pead rahapuuduse tõttu loobuma oma õigusest. Pead nõustuma oma vastaspoole ebasoodsate kokkuleppetingimustega, Sa ei saa end kaitsta ebaõiglase karistuse või rahatrahvi eest, kuna Sul rahaline olukord ei võimalda seda. D.A.S. õigusabikulude kindlustusega on Sul raha õigluse jaluleseadmiseks olemas just sel hetkel, mil Sa seda kõige enam vajad.
Seega on õigusabikulude kindlustus oluline isegi pigem väiksema sissetulekuga inimesele, et tagada endale ja perele kaitse ülekohtu eest ning mitte laostuda oma õiguste eest seismisel.
Kindlustusele kuluv summa on kindlasti väiksem, kui tuhandetesse eurodesse ulatuvad õigusemõistmise kulud. Näiteks sõidukiomanikele mõeldud kindlustuspaketi aastamaksed algavad 57 eurost. Pakettide Standard ja Pluss, mis lisaks Sulle laienevad ka Su perele, aastamaksed algavad 133-177 eurost ning uudset veebinõustamise teenust sisaldavate pakettide Standard-5 ja Pluss-5 aastamaksed algavad 188-232 eurost. D.A.S. pakub Sulle aastamakse asemel võimalust tasuda poolaasta, kvartali või kuu kaupa.
“Kui ma pole autoavariis süüdi, siis hüvitab minu kulud ju vastaspoole liikluskindlustus?”
Väide on õigustatud. Kindel on see, et vastaspoole liikluskindlustus seda väikeste kahjude korral teeb. Aga kohustusliku liikluskindlustuseta kahju põhjustaja (sageli on selleks jalgrattur, jalakäija, lapsed, loomad) jaoks on ka väike kahju suur kahju, mida ta maksta ei suuda või ei taha. Näiteks kui õnnetuses tekkis raske kehavigastus ja töövõimetus ning süüdlaselt nõutakse ka valuraha ja pensioni maksmist. Siinkohal on sageli vaja pidada kohustusliku kindlustusega raskeid ja keerulisi läbirääkimisi, mis ilma advokaadi abita ei tõota kuidagi edu. Juba advokaadi tasuks ainuüksi kulub raha, sageli väga palju raha. Enamasti kujunevad kulud veelgi suuremaks, kui näiteks seista valiku ees, kas rahulduda väikese hüvitisega või püüda kogu kahju kohtu kaudu välja nõuda. Sellisel juhul riskitakse veel suurema rahasummaga: nimelt kogu kohtuprotsessi kuludega. Meie kliendil neid muresid ei ole, sest kõik õigusabikulud tasub kliendi eest D.A.S.
“Milleks mulle õigusabikulude kindlustus, kui mul on advokaadist hea tuttav, kes esindab mind tasuta?”
Advokaadikulude osas hoiad tõepoolest kokku, kuid see summa on vaid üks osa rahast, mis kulub juriidilistele vaidlustele.
Protsessi käigus tuleb jooksvalt tasuda erinevad riigilõivud ja kohtukulud, võivad lisanduda ka Sinu poolt tellitud ekspertiiside eest esitatud arved. Ning kui juhtud jääma kaotajapooleks, tuleb Sul kanda ka kõik vastaspoole kulud alates advokaaditasust kuni kõrvalhagide kuluni.
Teiseks, kui protsess toimub väljaspool Eestit, ei ole siinne advokaat piisavalt pädev Sind seal esindama. Võõraste seaduste järgi aset leidva menetluse puhul, mis toimub võõraste kohtunike ees võõras keeles, on vaja kohalikku vilunud advokaati, kui tahad oma õigust saavutada.
Ning viimasena, aga mitte vähemolulisena – kas Sinu advokaadist sõbral poleks hea meel, kui tema töö eest makstakse D.A.S.-i poolt siiski honorari?
“Mul on piisavalt vahendeid, et ise enda õiguste eest seista”
Piisav materiaalne kindlustatus ei tähenda veel seda, et pead oma teenitud raha matma juriidilisse vaidlusse. Tuletame siinkohal veelkord meelde, et kindlustusmakse on mitmeid kordi väiksem, kui tuhandetesse eurodesse ulatuvad õigusmõistmise kulud.
Samuti pole võimalik täpselt prognoosida, kui pikaks kohtumõistmine kujuneb ning kui suuri lisaväljaminekuid toob endaga kaasa protsessi venimine, vastaspoole ootamatud käigud või edasikaebamine. Kui Sinu rahakott mõnes kriitilises etapis tühjaks saab, võib kogu asjade seis pöörduda Sinu kahjuks.
Parem on omada kindlustust ja seda mitte vajada, kui et vajada kindlustust seda omamata.